《谢佛鉴大师寄韫玉炉》
宋代·李彭

道人力参具正眼，古庙香炉心已灰。平生厚我习气在，索书常已征鸿来。

深藏山谷实高蹈，下视万象遗尘埃。遣奴饷我此长物，不比珍簟馀嫌猜。

摩娑温润侔玉德，荆山抱璞真良材。妙香起处侑茶鼎，媒孽万壑生风雷。

忽言与君隔千里，对此了了闻谈谐。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。